SIR-এর কাজ করতে গিয়ে ফের অসুস্থ হয়ে পড়লেন বিএলও!

ওয়েব ডেস্ক : রাজ্যে চলছে ভোটার তালিকার নিবিড় সংশোধন বা এসআইআর (SIR)-এর কাজ। সেই কাজ করতে গিয়ে অসুস্থ হয়েছেন একের পর এক বুথ লেবেল অফিসার বা বিএলও (BLO)। সেই কাজ করতে গিয়ে একাধিক বিএলও-র মৃত্যুও হয়েছে বাংলায়। এবার এসআইআর-এর কাজ করতে গিয়ে ফের অসুস্থ হয়ে পড়লেন আরও এক বিএলও।

জানা গিয়েছে, এমন ঘটনাটি ঘটেছে কামারহাটি (Kamarhati) বিধানসভার ৩০ নম্বর বুথে। সেই বুথের বিএলও সুপ্রিয়া চক্রবর্তী অসুস্থ হয়ে পড়েছেন। তার পরেই তড়িঘড়ি চিকিৎসার জন্য তাঁকে নিয়ে যাওয়া হয় কামারহাটি সাগর দত্ত হাসপাতালে। বেশ কিছুক্ষণ হাসপাতালের জরুরি বিভাগে তাঁর চিকিৎসা চলে বলে খবর। পাশাপাশি তাঁকে কয়েকদিনের জন্য বিশ্রাম নিতে বলেন চিকিৎসকরা।

আরও খবর : কবে জাঁকিয়ে শীত রাজ্যে ? সপ্তাহান্তে বাড়বে উত্তর-পশ্চিমের বাতাসের দাপট

এ নিয়ে বিএলও সুপ্রিয়া চক্রবর্তী বলেছেন, তার কাজ প্রায় শেষের দিকে৷ কিন্তু কয়েকদিন ধরে তিনি অসুস্থ বোধ করছিলেন। এরপরে বৃহস্পতিবার সকাল থেকে আরও অসুস্থ বোধ করেন তিনি। এরপরেই ঊর্ধ্বতন কর্তৃপক্ষের সঙ্গে কথা বলে তিনি চিকিৎসার জন্য তাকে নিয়ে আসা হয় সাগর দত্ত হাসপাতালে। তার পরেই তাঁকে বেশ কিছুদিনের জন্য বিশ্রাম নিতে বলা হয় চিকিৎসকদের তরফে। এ নিয়ে সুপ্রিয়া-র স্বামী মিহির চক্রবর্তী জানান, কয়েকদিন ধরে তাঁর স্ত্রী অসুস্থ বোধ করছিলেন। এদিন বেশ কয়েকবার বমিও করেন। তারপরেই তড়িঘড়ি হাসপাতালে নিয়ে আসেন। চিকিৎসকরা জানিয়েছেন, অত্যধিক চাপ ও চিন্তা থেকেই তিনি অসুস্থ হয়ে পড়েছেন। কয়েকদিন তাকে বিশ্রামে থাকতে হবে।

প্রসঙ্গত, বাংলালাতে একাধিক বিএলও-র মৃত্যুর ঘটনার পরও টনক নড়েনি নির্বাচন কমিশনের (Election Commission)। সেই কারণে বৃহস্পতিবার কলকাতার মুখ্য নির্বাচনী আধিকারিকের (সিইও) দফতরের সামনে বিক্ষোভ দেখায় বিএলও অধিকার রক্ষা কমিটি। তাঁদের তরফে দাবি করা হয়েছিল, তাঁদের উপর জোর করে ডেটা এন্ট্রির কাজ চাপিয়ে দিচ্ছে কমিশন। এই কাজ অবিলম্বে বন্ধ করার দাবি জানানো হয়।

দেখুন অন্য খবর :