প্রকাশ্য়ে মদ্যপানের প্রতিবাদ করায় শিক্ষককে বেধরক মারধর

বেলঘরিয়া: মদ্যপানের প্রতিবাদ করায় হামলা শিক্ষকের উপর। ঘটনায় ব্যপক চাঞ্চল্য ছড়িয়ে পরে এলাকায়। ৫ যুবক-যুবতী ব্যাপক মারধর করে তাঁকে। ঘটনাটি ঘটেছে কামারহাটি পুরসভায় ৩১ নম্বর ওয়ার্ডে। বেলঘরিয়া থানায় অভিযোগ দায়ের করেছেন আক্রান্ত শিক্ষকের পরিবার। ভাইরাল সেই মারধরের সিসিটিভি ফুটেজ। তবে ঘটনার পর থেকে পলাতক অভিযুক্তরা। তদন্তে বেলঘরিয়া থানার পুলিশ।

জানা গিয়েছে, সকালবেলা অনুষ্ঠান বাড়ি থেকে বাড়িতে ফিরছিলেন নন্দন নগরের বাসিন্দা নিরুপম পাল। তিনি পেশায় একজন অঙ্কন শিক্ষক। বাড়ি ফেরার সময় রাস্তায় কিছু যুবক ও যুবতী মিলে মদ্যপান করছিল। আর সকালবেলা এলাকায় প্রকাশ্যে এই ধরনের মদ্যপানের ঘটনার প্রতিবাদ করতে যান অঙ্কন শিক্ষক। এরপরই মদ্যপানের প্রতিবাদ করায় অঙ্কন শিক্ষককে রাস্তায় ফেলে বেধরক মারধর করে যুবকেরা। ঘটনার খবর জানতে পেরেই এলাকার মানুষ ছুটে আসেন। সেইসময়ই পালিয়ে যায় অভিযুক্তরা। অভিযোগ, মারধর করার পাশাপাশি প্রাণনাশের হুমকিও দেয় অভিযুক্তরা। ঘটনায় যথেষ্টই আতঙ্কিত অঙ্কন শিক্ষক নিরুপম পাল ও তার পরিবার। ইতিমধ্যেই অভিযুক্তদের নামে বেলঘড়িয়া থানায় অভিযোগ দায়ের করা হয়েছে।।অভিযোগের ভিত্তিতে তদন্ত শুরু করেছে বেলঘরিয়া থানার পুলিশ।

আরও পড়ুন: রাজ্যজুড়ে চলবে বজ্রবিদ্যুৎসহ বৃষ্টি, সতর্কবার্তা দিল হাওয়া অফিস

নিরুপম বলেন, “কালীপুজোর নেমন্ত্রণ ছিল। ওই রাস্তা দিয়ে ফিরছিলাম। তখন ৮-৯জন মদ্যপান করছিল। প্রতিবাদ করায় ব্যাপক মারধর করে। ওঁদের মধ্যে একটি মেয়েও ছিল। মুখ, চোখ, মাথায় আঘাত লেগেছে। নাক দিয়ে রক্তপাতও হচ্ছে।”

দেখুন খবর: